Participació Ciutadana inicia les accions formatives gratuïtes per a associacions sense ànim de lucre
21 de setembre 2020

![](/media/ftkl4uap/69-inicio-cursos-asociaciones-participacion-ciudadana_c.jpg)  
  

La Regidoria de Participació Ciutadana ha iniciat les accions formatives gratuïtes per a associacions. El Pla de Formació per a Associacions sense Ànim de Lucre 2020 es basa en cinc cursos que tindran lloc durant setembre, octubre i novembre i, el primer va tindre lloc dissabte passat 19 de setembre, a les 9.30 hores, a l'Aula 2 del Centre Cultural Mario Monreal.

El curs inaugural va ser ‘Obligacions documentals i procedimentals de les associacions’; la pròxima cita serà l'1 d'octubre amb ‘Increment de la base social i la participació en les entitats’; ‘Obligacions fiscals i comptables de les entitats sense ànim de lucre’, el 17 d'octubre; ‘Realització i control de projectes i activitats’, el 14 de novembre, i finalment, ‘Difusió i comunicació I. Enares i construcció del relat’, el 28 de novembre. Tots els cursos s'impartiran a l'Aula 2 del Centre Cultural Mario Monreal de 9.30 a 14 hores, a excepció del curs de l'1 d'octubre que serà de 17 a 20.30 hores.

Com a novetat especial, aquelles associacions que hagen realitzat algun curs de formació, preferentment enguany, tindran un servici d'assessorament especialitzat mitjançant cita prèvia. D'esta manera, la delegació oferix un complement a la formació. Consistirà en dos sessions de consultoria presencial amb la finalitat de resoldre qüestions sobre fiscalitat, comptabilitat, laboral, etc. Per a poder beneficiar-se d’este servici serà imprescindible haver participat en algun curs de formació des de 2016 i sol·licitar cita prèvia en el 96 265 58 58 ext. 6620. Este servici estarà disponible el 29 d'octubre i el 19 de novembre de 17 a 20 hores en el Centre Cívic Els Vents.

El regidor de Participació Ciutadana, Javier Timón, ha destacat que la primera sessió va obtindre «**un èxit de participació malgrat les circumstàncies que vivim amb la pandèmia**», ja que estos cursos estaven previstos per a principis d'any, però a causa de la situació extraordinària van patir un ajornament.​ 

 ![](/media/j4ffylks/69-c_cartel_a3_page-0001.jpg)  
  

*   [](http://www.facebook.com/sharer.php?u=https://aytosagunto.es/va/actualitat/participacio-ciutadana-inicia-les-accions-formatives-gratuites-per-a-associacions-sense-anim-de-lucre/ "Facebook")
*   [](http://twitter.com/share?url=https://aytosagunto.es/va/actualitat/participacio-ciutadana-inicia-les-accions-formatives-gratuites-per-a-associacions-sense-anim-de-lucre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/participacio-ciutadana-inicia-les-accions-formatives-gratuites-per-a-associacions-sense-anim-de-lucre/ "Linked In")
*   [](mailto:?body=https://aytosagunto.es/va/actualitat/participacio-ciutadana-inicia-les-accions-formatives-gratuites-per-a-associacions-sense-anim-de-lucre/)